Το ***3%*** (βραζιλιανικά πορτογαλικά: *Três por cento*) είναι μια βραζιλιάνικη δυστοπική θρίλερ σειρά που δημιουργήθηκε από τον Pedro Aguilera, με πρωταγωνιστές τη Bianca Comparato και τον Χοάο Μιγκέλ. Αναπτύχθηκε από ένα ανεξάρτητο πειραματικό επεισόδιο το 2009 και είναι η πρώτη πρωτότυπη σειρά του Netflix στην πορτογαλική γλώσσα και η δεύτερη μη αγγλική παραγωγή μετά την ισπανική σειρά Club de Cuervos.

Ο πρώτος κύκλος έγινε διαθέσιμος στο Netflix παγκοσμίως στις 25 Νοεμβρίου του 2016, αποτελούμενος από 8 επεισόδια. Στις 4 Δεκεμβρίου 2016 επιβεβαιώθηκε ένας δεύτερος κύκλος στην επίσημη σελίδα της σειράς στο Facebook, ο οποίος προβλήθηκε στις 27 Απριλίου 2018 και αποτελείται από 10 επεισόδια συνολικά. Τον Ιούνιο του ίδιου έτους, το Netflix ανακοίνωσε ότι η σειρά ανανεώθηκε για έναν τρίτο κύκλο οποίος έκανε την πρεμιέρα του στις 7 Ιουνίου 2019, αποτελούμενος από 8 επεισόδια. Τον Αύγουστο του 2019, το *3%* ανανεώθηκε για έναν τέταρτο και τελευταίο κύκλο ο οποίος προβλήθηκε επίσημα στις 14 Αυγούστου 2020, με 7 επεισόδια στο σύνολο.

Σύνοψη
------

Στο μακρινό μέλλον, ο κόσμος έχει χωριστεί σε δύο πλευρές: στους φτωχούς οι οποίοι ζουν στην υποανάπτυκτη Ενδοχώρα, και στους πλούσιους οι οποίοι ζουν σε ένα παραδεισένιο νησί, την Υπεράκτια Χώρα στο οποίο παρέχονται όλες οι ανέσεις και που οι κάτοικοί του απολαμβάνουν μία άριστη ποιότητα ζωής. Κάθε χρόνο, υποψήφιοι από την Ενδοχώρα οι οποίοι έχουν συμπληρώσει το 20ό έτος της ηλικίας τους, έχουν το δικαίωμα να συμμετάσχουν για μία φορά, σε μία σειρά δοκιμασιών που ονομάζεται Διαδικασία, διεκδικώντας μία θέση στο επίλεκτο 3% το οποίο θα καταφέρει να μεταβεί στην Υπεράκτια και να σωθεί από την εξαθλιωμένη ζωή της Ενδοχώρας.

Κριτική
-------

**1ος Κύκλος**

Η σειρά είχε γενικά θετικές αποδοχές, με την ιστοσελίδα Rotten Tomatoes να τη βαθμολογεί για τον πρώτο κύκλο με ένα ποσοστό 85%, και βαθμολογία 6/10 μέσα από 20 κριτικές συνολικά, ενώ η βαθμολογία του κοινού έφθασε επίσης στο 85% με βαθμολογία 4.08/5.

**2ος Κύκλος**

Η σειρά σημείωσε επιτυχία και για τον δεύτερο κύκλο επεισοδίων, με το Rotten Tomatoes να αποδίδει συνολική βαθμολογία 8.5/10 μέσα από 3 κριτικές (*δεν ήταν εφικτός ο υπολογισμός του ποσοστού*), ενώ το κοινό τη βαθμολόγησε συνολικά με 4.46/5 μέσα από 115 κριτικές χρηστών, και ποσοστό 91%.

**3ος Κύκλος**

Οι επιδόσεις της σειράς και για τον τρίτο κύκλο παραμένουν υψηλές, καθώς το Rotten Tomatoes τής απέδωσε συνολική βαθμολογία 7/10 μέσα από 1 κριτική (*δεν ήταν εφικτός ο υπολογισμός του ποσοστού*), ενώ όσον αφορά το κοινό, η βαθμολογία είναι 4.11/5 μέσα από 9 μόλις κριτικές, και ποσοστό 89%.

Παραπομπές
----------

1. ↑  Diniz, Aline (11 Μαρτίου 2016). «3% | Primeira série original brasileira da Netflix começa a ser filmada». *Omelete*. Universo Online. Ανακτήθηκε στις 6 Σεπτεμβρίου 2016.
2. ↑  Mesquita, Marcelo. «Ministério da Cultura - MinC  » Resultado do FICTV/Mais Cultura». *thacker.diraol.eng.br*. Ανακτήθηκε στις 6 Δεκεμβρίου 2016.
3. ↑  Cox, Jamieson (5 Αυγούστου 2015). «Netflix's newest original series is a dystopian thriller in Brazil». The Verge. Ανακτήθηκε στις 25 Ιανουαρίου 2016.
4. ↑  Littleton, Cynthia (5 Αυγούστου 2015). «Netflix Orders Brazilian Drama Series '3%'». *Variety.com*. Ανακτήθηκε στις 4 Ιανουαρίου 2016.
5. ↑  *Netflix Brasil* Facebook page.
6. ↑  «O Maralto espera por você. #3porcento - 3% - 3 por cento | Facebook». *www.facebook.com*. 4 Δεκεμβρίου 2016. Ανακτήθηκε στις 7 Δεκεμβρίου 2016.
7. ↑  «3% Season 3: Netflix June 2019 Release Date, What We Know So Far». *What's on Netflix* (στα Αγγλικά). 9 Μαΐου 2019. Ανακτήθηκε στις 18 Αυγούστου 2020.
8. ↑  «'3%' Season 4 (Final Season) Coming to Netflix in August 2020». *What's on Netflix* (στα Αγγλικά). 19 Ιουλίου 2020. Ανακτήθηκε στις 18 Αυγούστου 2020.
9. ↑   *3% (TV Series 2016–2020) - IMDb*, ανακτήθηκε στις 2020-08-18
10. ↑   *3%: Season 1*, ανακτήθηκε στις 2020-08-18
11. ↑   *3%: Season 2*, ανακτήθηκε στις 2020-08-18
12. ↑   *3%: Season 3*, ανακτήθηκε στις 2020-08-18

Εξωτερικοί σύνδεσμοι
--------------------

* *3%*   στην IMDb
* *3%* independent pilots on YouTube